CELEX: 62013TN0297
Language: el
Date: 2013-05-29 00:00:00
Title: Υπόθεση T-297/13: Προσφυγή της 29ης Μαΐου 2013 — Junited Autoglas Deutschland κατά ΓΕΕΑ — Belron Hungary (United Autoglas)

27.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 215/16
            
         Προσφυγή της 29ης Μαΐου 2013 — Junited Autoglas Deutschland κατά ΓΕΕΑ — Belron Hungary (United Autoglas)
   (Υπόθεση T-297/13)
   2013/C 215/22
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Junited Autoglas Deutschland (Κολωνία, Γερμανία) (εκπρόσωπος: C. Weil, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Belron Hungary Kft — Zug Branch (Zug, Ελβετία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση,
            
         
               —
            
            
               να απορρίψει την ανακοπή που άσκησε η παρεμβαίνουσα στη διαδικασία καταχωρίσεως του κοινοτικού σήματος «United Autoglas»,
            
         
               —
            
            
               να καταδικάσει το ΓΕΕΑ στα δικαστικά έξοδα, περιλαμβανομένων των εξόδων στα οποία υποβλήθηκε η προσφεύγουσα ενώπιον του τμήματος προσφυγών,
            
         
               —
            
            
               να καταδικάσει την παρεμβαίνουσα στα δικαστικά έξοδα, περιλαμβανομένων των εξόδων στα οποία υποβλήθηκε η προσφεύγουσα ενώπιον του τμήματος προσφυγών.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «United Autoglas» για προϊόντα και υπηρεσίες των κλάσεων 1, 12 και 37 — Καταχωρισμένο κοινοτικό σήμα αριθ. 6 025 498
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένα στο Ηνωμένο Βασίλειο και στην Πολωνία εικονιστικά σήματα που περιέχουν το λεκτικό στοιχείο «AUTOGLASS» και λεκτικά σήματα «AUTOGLASS» για προϊόντα και υπηρεσίες των κλάσεων 12, 21 και 37
   
      Απόφαση του τμήματος ανακοπών: Δέχεται μερικώς την ανακοπή
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφοι 1, στοιχείο β', και 5, του κανονισμού 207/2009 του Συμβουλίου.